Общинска Избирателна Комисия

ПРОТОКОЛ №3

На 10.09.19г. се проведе заседание на общинска избирателна комисия гр. Етрополе при следния дневен ред:

1. Проект за решение относно определяне броя на мандатите за общински съветници за Община Етрополе, които следва да бъдат разпределени при произвеждане изборите за общински съветници и за кметове на 27.10. 2019 г.

 Докладва - председател: Ивелина Атанасова

1. Проект на определяне член от състава на ОИК Етрополе за подписване на протокола от заседание на ОИК

 Докладва - председател: Ивелина Атанасова

1. Проект на решение относно подлежащите на вписване обстоятелства и реда за водене и поддържане на регистри за публикуване от общинска избирателна комисия Етрополе при произвеждане на изборите за общински съветници и за кметове на 27 октомври 2019 г.

Докладва - председател: Ивелина Атанасова

1. Формиране и утвърждаване единните номера, обхват и адреси на образуваните, съгласно Заповед № РД 15-535/29.08.2019 год. на Кмета на Община Етрополе 20 /двадесет / Избирателни секции на територията на община Етрополе за произвеждане на избори за общински съветници и за кметове на 27 октомври 2019 г.,

 Докладва - председател:Ивелина Атанасова

1. Разни

Докладва - председател: Ивелина Атанасова

ПРИСЪСТВАТ: Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова.

 ОТСЪСТВАТ: Ивайло Германов, Цветана Василева, Василка Блескова, Виктория Цолова.

Заседанието бе открито в 9:00ч.

Председателя Ивелина Атанасова:

Добър ден колеги, откривам заседанието на ОИК Етрополе.

 Предвид отсъствието на зам. председателя на ОИК Етрополе и секретаря на ОИК ,предлагам промяна на дневния ред, като сложим на обсъжданен и проект за вземане на решение относно определяне член от състава на ОИК Етрополе за подписване на протокола от заседание на ОИК, проведено на 10.09.2019 г., взетите от ОИК решения и текущата кореспонденция на ОИК за 10.09.2019 год.

 По дневния ред има ли други желаещи да се включат?

Няма.

 Колеги, процедура по гласуване допълване на дневния ред с т.2:

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова )

Против – няма.

Колеги по дневния ред:

Т.1 Проект за решение относно определяне броя на мандатите за общински съветници при произвеждане изборите за общински съветници и за кметове на 27.10. 2019 г.

Ивелина Атанасова: Предлагам проект за решение № 10:

ОТНОСНО: Определяне броя на мандатите за общински съветници при произвеждане изборите за общински съветници и за кметове на 27.10. 2019 г.

На основание чл.57, ал.1, т.1 от Изборния кодекс във връзка с чл.13 и чл.19 от Закона за местното самоуправление и местната администрация,във вр. Решение № 944/03.09.2019 год на Централната избирателна комисия,Уведомително писмо изх.№ 24-00-290-001/09.09.2019 год. наа Кмет на Община Етрополе, ОИК Етрополе

Р Е Ш И:

Определя броя на мандатите за общински съветници за Община Етрополе, които следва да бъдат разпределени при произвеждане на изборите за общински съветници и за кметове на 27.10. 2019г. – 17 съветници.

Решението може да се обжалва в тридневен срок от обявяването му пред Централната избирателна комисия, на основание чл.88 , ал.1 от Изборния кодекс.

 Има ли съображения по проекта за решение?

 Няма.

 Колеги, подлагам на гласуване решението за определяне броя на мандатите за общински съветници при произвеждане изборите за общински съветници и за кметове на 27.10. 2019 г.

 Моля, процедура по гласуване.

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова).

Против – няма.

Т.2. Определяне член от състава на ОИК Етрополе за подписване на протокола от заседание на ОИК, проведено на 10.09.2019 г. и взетите от ОИК решения.

Весела Андреева: Предлагам това да бъде Николай Милчев.

Колеги, подлагам на гласуване предложението на Весела Андреева относно определяне член от състава на ОИК Етрополе за подписване на протокола от заседание на ОИК при отсъствието на зам. председателя и секретаря.

 Моля, процедура по гласуване.

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова)

Против – няма.

Предлагам проект за решение № 11.

ОТНОСНО: Определяне член от състава на ОИК Етрополе за подписване на протокола от заседание на ОИК, проведено на 10.09.2019 г. и взетите от ОИК решения

На основание чл.87, ал.1,т.1 от Изборния кодекс, във вр. Решение № 848/ 28.08.2019 год .на Централната избирателна комисия и Решение № 4 / 09.09.2019 год. на ОИК Етрополе

 Р Е Ш И:

Определя Николай Красимиров Милчев да подписва текущата кореспонденция, протокола от заседание на ОИК, проведено на 10.09.2019 г. и взетите от ОИК решения по предварително обявеният дневен ред на 10.09.2019 год., поради отсъствие на зам. председателя и секретаря на ОИК Етрополе.

Решението може да се обжалва в тридневен срок от обявяването му пред Централната избирателна комисия, на основание чл.88 , ал.1 от Изборния кодекс.

Има ли съображения по проекта за решение?

Няма.

Колеги, подлагам на гласуване решението относно определяне член от състава на ОИК Етрополе за подписване на протокола от заседание на ОИК.

 Моля, процедура по гласуване.

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова)

Против – няма.

Т.3. Проект на решение относно подлежащите на вписване обстоятелства и реда за водене и поддържане на регистри за публикуване от общинска избирателна комисия Етрополе при произвеждане на изборите за общински съветници и за кметове на 27 октомври 2019 г..

Предлагам проект за решение №12:

ОТНОСНО: Подлежащите на вписване обстоятелства и реда за водене и поддържане на регистри за публикуване от общинска избирателна комисия Етрополе при произвеждане на изборите за общински съветници и за кметове на 27 октомври 2019 г.

на основание чл. 57, ал. 1, т. 46 във връзка с чл. 86 и чл. 87, ал. 1, т. 12 – 18 включително и т. 23, чл. 122, ал. 1, чл. 124, ал. 4 Изборния кодекс

Р Е Ш И:

1. При произвеждане на изборите за общински съветници и за кметове на 27 октомври 2019 г. Общинска избирателна комисия Етрополе води регистри за публикуване и публикува списък на упълномощените представители, както следва:

1.1. отделни регистри за публикуване:

• на партиите;

• на коалициите;

• на местните коалиции;

• на инициативните комитети;

1.2. регистър за публикуване на кандидатските листи за общински съветници;

1.3. регистри за публикуване на кандидатските листи на кандидатите за кмет на община, кмет на район, кмет на кметство;

1.4. регистър за публикуване на застъпниците по кандидатски листи;

1.5. регистър за публикуване на жалбите, сигналите и решенията по тях;

1.6. списък на упълномощените представители на партиите, коалициите, местните коалиции и инициативните комитети за публикуване.

1. Регистри за публикуване по т.1.1-1.5 и списъкът по т. 1.6 се публикуват на интернет страницата на ОИК Етрополе.

2. Подлежащите на вписване обстоятелства са, както следва:

3.1. Регистри за публикуване на партиите, на коалициите, на местните коалиции и на инициативните комитети се водят във формата и съдържанието, съобразно приложения № 57-МИ № 58-МИ, № 59-МИ и № 60-МИ от изборните книжа.

Общинска избирателна комисия Етрополе извършва вписванията в съответния регистър незабавно след обявяване на решението за регистрация или отказ за регистрация на партия, коалиция, местна коалиция или инициативен комитет.

3.2. Регистри за публикуване на кандидатските листи за общински съветници и на кандидатските листи на кандидатите за кмет се водят във формата и съдържанието, съобразно Приложение № 72-МИ от изборните книжа.

Общинска избирателна комисия Етрополе извършват вписванията в съответния регистър незабавно след обявяване на решението за регистрация или отказ за регистрация на кандидатската листа.

3.3. Регистър за публикуване на застъпниците се води във формата и съдържанието, съобразно Приложение № 77-МИ от изборните книжа и решението на ЦИК за участие на застъпници и представители в изборите, в частта относно съдържанието на регистъра.

Общинска избирателна комисия Етрополе извършва вписванията незабавно след обявяване на решението за регистрация на застъпници и заместващи застъпници, включително и в случаите при произвеждане на втори тур за избор на кмет.

3.4. Регистър за публикуване на жалбите и сигналите се води съобразно указанията в решението на ЦИК за приемане на електронен публичен регистър на жалбите и сигналите подадени до ОИК.

Подлежащите на вписване обстоятелства – посочени в решението, се отразяват незабавно след постъпване на жалбата или сигнала, както и след взетите по тях решения.

3.5. Списъкът на упълномощените представители на партиите, коалициите, местните коалиции и инициативните комитети за публикуване се съставя във формата и съдържанието, съобразно Приложение № 78-МИ от изборните книжа.

Вписванията се извършват незабавно след приемане от ОИК на първия или на всеки следващ списък на упълномощени представители на партии, коалиции, местни коалиции и инициативни комитети, както и в случаите при произвеждане на втори тур за избор на кмет.

Решението може да се обжалва в тридневен срок от обявяването му пред Централната избирателна комисия, на основание чл.88 , ал.1 от Изборния кодекс

Моля, процедура по гласуване.

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова)

Против – няма.

Т.4. Формиране и утвърждаване единните номера, обхват и адреси на образуваните, съгласно Заповед № РД 15-535/29.08.2019 год. на Кмета на Община Етрополе 20 /двадесет / Избирателни секции на територията на община Етрополе за произвеждане на избори за общински съветници и за кметове на 27 октомври 2019 г.,

Предлагам проект за решение №13:

Относно: Формиране и утвърждаване единните номера, обхват и адреси на образуваните, съгласно Заповед № РД 15-535/29.08.2019 год. на Кмета на Община Етрополе 20 /двадесет / Избирателни секции на територията на община Етрополе за произвеждане на избори за общински съветници и за кметове на 27 октомври 2019 г., и утвърждаване местата за обявяване на избирателните списъци във връзка с произвеждането избори за общински съветници и за кметове на 27 октомври 2019 г.

На основание чл. 87, ал.1 и т.7 и т.8 от Изборния кодекс, Заповед № РД- 15-535/29.08.2019 г. и Заповед № РД 15-542/29.08.2019 год. на Кмета на Община Етрополе, Общинска избирателна комисия Етрополе

Р Е Ш И:

1. Формира и утвърждава единните номера, обхват и адреси на образуваните, съгласно Заповед № РД 15-535/29.08.2019 год. на Кмета на Община Етрополе 20 /двадесет / Избирателни секции на територията на община Етрополе за произвеждане на избори за общински съветници и за кметове на 27 октомври 2019 г., както следва:

|  |  |
| --- | --- |
| **Единен номер на****избирателната секция** | **Местоположение на избирателната секцията** |
| 231800001 | град Етрополе, кв. „Осем”, кафе „-клуб |
| 231800002 | град Етрополе, СОУ „Христо Ясенов”, класна стая, I етаж |
| 231800003 | град Етрополе, СОУ „Христо Ясенов”, класна стая, II етаж |
| 231800004 | град Етрополе, СОУ „Христо Ясенов”,кл.стая-ОУ „ Кирил и Методий |
| 231800005 | град Етрополе, Спортна зала „Чавдар”-Кафе -Iетаж |
| 231800006 | град Етрополе,СУ „Христо Ясенов“,Първи корпус,Iетаж, 3 стая |
| 231800007 | град Етрополе, Спортна зала „Стоян Николов” |
| 231800008 | град Етрополе, Народно читалище „Тодор Пеев – 1871” |
| 231800009 | град Етрополе, ОУ „Христо Ботев”/ вход от бул. „Руски”/ |
| 231800010 | град Етрополе, ОУ „Христо Ботев”/вход от двора/ |
| 231800011 | град Етрополе, ОУ „Христо Ботев”, стола |
| 231800012 | град Етрополе, Многопрофилна болница за активно лечение |
| 231800013 | Село Рибарица /салона в кметството/ |
| 231800014 | Село Ямна, м.Златичора /в салона на Кметството/ |
| 231800015 | Село Ямна, м.Чертиград /в салона на читалището/ |
| 231800016 | Село Бойковец / салона на читалището/ |
| 231800017 | Село Брусен, с. Оселна / Пенсионерски клуб/ |
| 23180018 | Село Лопян /ОУ“Христо Ботев“ |
| 231800019 | Село Лъга,/Пенсионерски клуб/ |
| 231800020 | Село Малки Искър /салона на кметството/ |

1. Утвърждава местата за обявяване на избирателните списъци във връзка с произвеждането на избори за общински съветници и за кметове на 27 октомври 2019 г., както следва:

\*Местата за обявяване на избирателните списъци във връзка с произвеждането на избори за произвеждане на изборите за общински съветници и кметове на 27 октомври 2019 година:

|  |  |  |
| --- | --- | --- |
| **Секция №** | **Място за гласуване** | **Място за обявяване на избирателния списък** |
| **231800001** | кв.8, Кафе - клуб | Магазин в кв."Осем" |
| **231800002** | СУ "Хр. Ясенов"-кл. стая,първи етаж първи етаж | Магазин в кв."Осем" |
| **231800003** |  СУ "Хр. Ясенов"-кл. стая,втори етаж | Компютърен център в бившата сграда на ТКЗС |
| **231800004** | СУ"Хр.Ясенов",кл.стая,ОУ”Кирил и Методи” | ЧиталищеТ.Пеев" |
| **231800005** | Спортна зала " Чавдар "- кафе, първи етаж | Мебелен магазин при Спортна зала"Чавдар" |
| **231800006**  | СУ „Хр. Ясенов”, Първи корпус, първи етаж, 3 стая | Клуб на пенсионера - център |
| **231800007** | Спортна зала„Ст.Николов " | Мебелен магазин при спортна зала „Чавдар" |
| **231800008**  | Читалище " Т. Пеев - 1871 г." | Читалище "Т.Пеев" |
| **231800009** | ОУ "Хр. Ботев"/вход от бул.Руски / | Автогара - гр.Етрополе |
| **231800010**  | ОУ " Хр.Ботев " /вход от двора/ | Павилион на ул."Отец Паисий" |
| **231800011** | ОУ "Хр. Ботев" /стола / | Магазин за хранителни стоки кв."Ябланица" |
| **261800012** | МБАЛ-Етрополе | МБАЛ |
|  |  |  |
|  |
| **231800013** | с.Рибарица /салона в кметството/ | Магазин на РПК - центъра |
| **231800014** | с.Ямна /Златичора в салона на кметство/ | Магазин - „Златичора" |
| **231800015** | с.Ямна /Чертиград в салона на читалището/ | Сградата на пощата |
| **231800016** | с.Бойковец /салона в читалището / | Пред Читалището |
| **231800017** | с.Брусен и с. Оселна /пенсионерски клуб в с. Брусен/. | Магазин на РПК с. Брусен и с. Оселна |
| **231800018** | с.Лопян /ОУ "Хр. Ботев " / | Сладкарница в центъра |
| **231800019** | с.Лъга / пенсионерски клуб / | Пенсионерски клуб |
| **231800020** | с.Малки Искър /салона в кметството/ | Пред магазин РПК |

Препис от настоящето решение да се изпрати на Кмета на Община Етрополе за сведение.

Решението може да се обжалва в тридневен срок от обявяването му пред Централната избирателна комисия, на основание чл.88 , ал.1 от Изборния кодекс.

Моля, процедура по гласуване.

Гласували 7 членове на ОИК – за 7 (Ивелина Атанасова, Николай Милчев,Грета Вутева, Катя Стаменова, Марияна Спиридонова, Весела Андреева и Цветелина Цолова).

Против – няма.

Т.5 Разни

Обсъдени бяха организационни въпроси във връзка с работата на ОИК Етрополе.

Закривам заседанието.

Закрито в 10:00 ч.

 ПРЕДСЕДАТЕЛ:

 Ивелина Атанасова

 ЧЛЕН:

 Николай Милчев